آخشام واختلاری گزمهیه چیخاندا،هردن بیر بالاجا اوغلومودا یانیمجا آپاریرام . بو دؤنهده آپاردیم. و ائله بالاجا اوغلوم ایله گزمهیه گئدنده ، هردن بیر اتفاق دوشوردو ،اونا یئمهلی شئیده آلیردیمکی مندن راضی قالسین. بو دؤنهده بالاجا اوغلوم دوکانلارا دوزولموش ناز-نعمتی گؤرنده مندن یئملی بیر شئی ایستهدی. من او عقیدهده دئییلمکی،هر دؤنه اوشاقلا بازارا گئدنده اونا بیر شئی آلماق لازیمدیر و بوندا دئییرم کی ،هئچ بیر واخت آلماق لازیم دئییل. آنجاق بو دؤنه هئچ بیرزاد آلماق ایستهمیردیم ،او ندنه گؤرهکی جیبیمده پول یوخو ایدی.و بیرده ایستهمهدیمکی ،اوشاق هر دفعه بازارا چیخاندا دادامال اؤیرهنسین.
بیر قده ر دولاندیق،سونرا یولوموز دنیز قیراغینا دوشدو.آمما اوغلومودا قاشقاباقلی گؤردوم.چون تربییه اؤز قایداسینجا ،اوشاغین اؤز طبیعتی –بودا اؤز قایداسینجا.و اونون اوچون چوخدا عناد ائتمک بابتیندن دنیز قیراغیندا تاباغا دوزولموش میوهلردن ایکی دهنه یاخچی قیرمیزی آلما آلدیم و ایکیسینیده وئردیم اوغلوما. دوزدور اوغلوم آلمالاری مندن آلدی. آمما گؤردومکی کؤنولسوز آلدی. من اوندان سببینی سوروشدوم؟ سببی بللییدی. بازاردا بیرآز بوندان قاباق او مندن ایکی شئی ایستهدی، هئچ بیریسینی آلمادیم:بیر جارجو قووونو(یئمیش) ایستهدی-آلمادیم ،سونرادا قنادی دوکانین قاباغیندان کئچهنده شوشهنین دالینا دوزولموش رنگبهرنگ شیرینییاتدان ایستهدی-آلمادیم.
اوغلوم او درجه مندن ناراضیمیشکی ،من آلمالاری اونا وئرندن سونرادا گئنه(یئنه) بیر سؤز دانیشماق ایستهمهدی و من اونا وئردیییم سئواللارادا چوخدا مئیلسیز جاواب وئردی.
داهی اونو قاشقاباقلی گؤرنده منیمده کئفیم پوزولدو و آذرنفت ایدارهسنین قاباغیندا دوران ترنوای واقونلارینین بیرینه اوغلومو قالخیزدیم و اؤزومده میندیمکی ،گلهک ائومیزه.
واقوندا هله بیزیم ایکیمیزدن باشقا هئچ کس یوخایدی.اوغلوم بویدا بیر یئتیم روس اوشاغی جیر-جیندیر ایچینده، اوز-گؤزو قاپ-قارا، چیرکلی و ایرهنج،گلدی دوردو قاباغیمیزدا و مندن بیر قَپیک پول ایستهدی.
جیبیمده آنجاق بیر عاباسی گوموش واریدی.من اوشاغا بیر سؤز دئمهدیمکی،کئچیب گئتسین.بیر نئچه آرواد و کیشی واقونا گیردیلر، ساغیمیزدا-سولوموزدا یئر توتدولار.
بوردا منیم فیکریم گئتدی یئتیمه پول وئرمهمهیه هابئله گؤرسن دیلنچییه پول وئرمک لازیمدی،یوخسا لازیم دئییلمی مسئلهسی منی باشلادی مشغول ائتمهیه،هرکس نه دئییر دئسین،آنجاق دیلهنچی اوشاغا هئچ بیر شئی وئرمک منیم خوشوما گلمهدی. بوردان اونا اشاره ائتمیرمکی،من هئچ بیر دیلهنچییه یوخ دئمه رم ،چونکو اولا بیلرکی،بیر پارا فیلسوفلارین دیلنچییه پول وئرمک،اونو بدبخت ائتمهین ایلک آددیمیدیر بلکه منهده سرایت ائدیبدیر.آنجاق سؤزون حقیقتی بودورکی،بو گونکو دیلهنچی اوشاغا بیر قپیک وئرمهمهییم،منی بوردا خاراب ائتدی، او سببه خاراب ائتدیکی،همن دیلهنچی اوشاق یاشیندا منیم آتالی-آنالی اولدوغوم،أینی–باشی تزه، قارنی توخ، بو ساعات بورادا منیم ساغ طرفیمده مندن اینجیمیش اوتورموشدوکی،نییه من اونا شیرینییات آلمادیم،آنجاقکی ایکی آلما آلدیم.
واقونوموز حرکت ائدیب گئدنده شوشهنین دالیسیندان گؤردومکی،ائله او دیلنهچی اوشاق یئرده دوروب،بیر قیرمیزی آلمانی آغزینا باسیب گمیتلهییر.قاباقجا بیر شئی دویمادیم،آمما همان دقیقه یادیمداکی،اوغلومون آلمالاری یادیما دوشدو و چؤندوم اوشاغا طرف، گوله-گوله منه یاواشجا بونو دئدی:”دده،آلمانین بیریسین وئردیم دیلهنچی اوشاغا”.
بیر دهنه قیرمیزی آلما اؤز-اؤزلویونده بیر شئی دئییل،اونون قیمتی ایکی قپیکدیر و یئییب قورتاراندان سونرا هئچ بیر شئیدیر.آمما معنوی ایشلرده بیر آلمانین دهیه ری اولا بیلر چوخ بؤیوک اولسون. او قده ر یونگوللوک و کؤنول خوشلوغوکی،بورادا ایکی قپیکلیک آلمادان منه گلیب چاتدی،نهایت درجهیدی.
فلسفه عالمینه گلدیکده،باشقالاری دیلهچییه کوچهده پول وئرمهیی نه تههر باشا دوشورلر-دوشسونلر و روح بیلیم اوزمانلاری(روان شناسی) بو مسئلهنی نه تههر چؤزوملهییرلر-چؤزوملهسینلر،آنجاق منیم بیر بالاجا اوغلومکی آلماسینین بیریسینی بیر یئتیم اوشاغا وئردی.
و اولا بیلرکی،اوغلومدا یئکهلهندن سونرا،بیر پارا عالیملرین”کوچهده دیلهنچییه پول وئرمهیینیز” اؤیودو ائشیدندن سونرا،اونلاری کوچهده گؤرنده منیم کیمی اوز چؤندرهجکدیر.آنجاق هلهکی،ایندی اوغلوم بو ایشلری باشا دوشمور ائله اونون اوچونده ایکی آلمانین بیرینی یئتیم اوشاغا وئردی.
کؤچورن: جعفر باقریان
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab